|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2025. június 16 - ai rendes**

**ülésére**

**Tárgy:** Javaslat az Erzsébetváros Településképvédelmi Rendeletéről szóló 25/2017. (X.09.) önkormányzati rendelet (ETKR) módosítási eljárása során beérkezett vélemények elfogadására

**Készítette:**

Sólyom Benedek DLA

főépítész

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros közigazgatási területére vonatkozóan az Erzsébetváros Településképvédelmi Rendeletéről szóló 25/2017. (X.09.) önkormányzati rendelet (a továbbiakban: ETKR) van érvényben.

Az ETKR módosítás célja a magasabb rendű jogszabályi változások, valamint az Erzsébetváros Önkormányzata Képviselő-testületének Erzsébetváros Építési Szabályzatáról szóló 25/2018 (XII.21.) rendeletével (*a továbbiakban: EÉSZ*) való jogharmonizáció megteremtése.

Az ETKR módosítása a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet (*a továbbiakban: 419/2021. (VII. 15.) Korm. rendelet*) VIII. fejezetében foglalt eljárási szabályok szerint történik.

**Véleményezési szakasz:**

A 419/2021. (VII. 15.) Korm. rendelet 62. § (1) valamint a (3) bekezdései szerint:

*„(1)* *A településtervet, a kézikönyvet, a településképi rendeletet és azok módosításait a polgármester az elfogadás előtt az E-TÉR felületen* ***egyeztetési eljárásban véleményezteti***

*a) a 11. melléklet szerinti érintett államigazgatási, önkormányzati és egyéb* ***szervekkel*** *(a továbbiakban együtt: véleményezésre jogosult szerv) és*

*b) a* ***lakossággal****, érdekképviseleti, civil és gazdálkodó szervezetekkel, vallási közösségekkel (a továbbiakban együtt: partnerek).*

*…*

*(3) Az (1) és (2) bekezdés szerinti tervet a polgármester pdf formátumban tölti fel az E-TÉR egyeztetési felületére. A kezdeményezés a dokumentumok hiánytalan feltöltésével válik érvényessé.”*

Fentieknek megfelelően az ETKR módosítása ügyében a 419/2021. (VII. 15.) Korm. rendelet 62. § (1) bekezdés a) pontjában meghatározott véleményezésre jogosult **szerveket megkerestük**. A megkeresésre a https://lechnerkozpont.hu/oldal/e-ter Elektronikus Térségi Tervezést Támogató Rendszer (a továbbiakban E-TÉR) digitális egyeztető felületen négy véleményező adott határidőn belül véleményt az alábbiak szerint:

* a Duna-Ipoly Nemzeti Park Igazgatósága, mint az illetékes nemzeti park igazgatósága, 2024. február 8-án kelt, DINPI/3220-1/2025. számú véleménye szerint: „*Igazgatóságunk a településképi rendelet tervezett módosításával kapcsolatban* ***észrevételt nem tesz****, a rendelet módosítását elfogadhatónak tartjuk.”* (az *1. határozati javaslat 1. melléklete*),
* a Nemzeti Média- és Hírközlési Hatóság Hírközlés-felügyeleti Igazgatóság Építményengedélyezési Osztály, mint illetékes hírközlési hatóság a K/12397-2/2025. számú véleménye alapján: „*A tervezett módosítások* ***hírközlési érdeket nem sértenek****, elfogadásuk ellen a Hatóság kifogást nem emel.*” (az 1. *határozati javaslat 2. melléklete*),
* Budapest Főváros Kormányhivatala Állami Főépítész (*a továbbiakban: Állami Főépítész*), mint az állami főépítész hatáskörében eljáró fővárosi kormányhivatal 2025.05.23-án kelt, BP/1701/00281-2/2025 számú véleménye tartalmazott észrevételeket, melyre vonatkozóan a tervezői válasz az E-TÉR-ben rögzítésre és elfogadásra került. (az 1. *határozati javaslat 3. melléklete*).
* a Honvédelmi Minisztérium Hatósági Főosztálya, mint honvédelemi szakhatóság 2025. 05. 15-én kelt, 6779-2/2025/h számú véleménye, melyben **észrevételt nem tettek**. (az 1. *határozati javaslat 4. melléklete*).

A 419/2021. (VII. 15.) Korm. rendelet 64. § (6) bek. a) pontja alapján:

„*Azt a véleményezésre jogosult szervet, amely*

*a) az egyeztetési eljárás során véleményét határidőn belül nem tölti fel az E-TÉR által biztosított digitális egyeztető felületre, az adott eljárási szakaszban kifogást nem emelő véleményezőnek kell tekinteni.”*

Tekintettel arra, hogy a fentiekben rögzítetteken túl határidőn belül vélemény nem érkezett, így a további megkeresett véleményezők kifogást nem emelő véleményezőnek tekintendőek.

A magasabb szintű jogszabályokkal való jogszabályi összhang megteremtésére, az EÉSZ-szel való jogharmonizáció megteremtésére, valamint a további fogalommeghatározások módosítására és pontosítására irányuló módosítás partnerségi szakasza lezárult, melyről főépítészi feljegyzés készült *(az előterjesztés 1. melléklete).*

Az ETKR rendeletmódosításának tervezete és a hozzá tartozó tájékoztató a [www.erzsebetvaros.hu](http://www.erzsebetvaros.hu) honlapon a Városháza/ Hirdetőtábla / Hirdetmények/ 2025 rovatban közzétételre, *(az előterjesztés 2. melléklete),* valamint ezzel egyidejűleg 2025.04.30. - 2024.05.16. között az Önkormányzat hirdetőtábláin hirdetményezésre került (az előterjesztés 4. melléklete). A megadott határidőn belül észrevétel nem érkezett.

A rendelet módosítása kapcsán a 419/2021. (VII. 15.) Korm. rendelet 65. § (3) bekezdése szerint a partner véleményének megismerése céljából 2025. május 7-én az önkormányzat polgármestere lakossági fórumot hívott össze *(az előterjesztés 5. melléklete).*

A lakossági fórumon szóban, illetve az azt követő 15 napon belül írásban **partnerségi vélemény nem hangzott el**, illetve nem érkezett *(az előterjesztés 6. melléklete).*

Továbbá az E-tér felületén – elektronikus rendszeren - belül elindított partnerségi egyeztetésen vélemény, észrevétel a nyitva álló határidőn belül nem érkezett *(az előterjesztés 3. melléklete).*

A módosítás során a véleményezési szakaszban a 419/2021. (VII. 15.) Korm. rendelet 66. § (7) bekezdésében foglaltak alapján „*a véleményezést követően a beérkezett véleményeket – egyeztetés esetén a jegyzőkönyvet –* ***ismertetni kell a képviselő-testülettel****, a döntés átruházása esetén a döntésre jogosulttal, amelyek elfogadásáról vagy el nem fogadásáról a képviselő-testület, illetve átruházás esetén a döntésre jogosult dönt*.”

Erzsébetváros Önkormányzata Képviselő-testületének a partnerségi egyeztetés szabályairól szóló 17/2017. (VI.22.) önkormányzati rendelete *(továbbiakban: Partnerségi rendelet)* 2. § (4) bekezdése értelmében a véleményezés az ETKR módosítására is vonatkozik, illetve a 4. §-a alapján a döntési hatáskört a Képviselő-testület a **Pénzügyi és Kerületfejlesztési Bizottságra ruházta át.**

Fentiek alapján kérem a Bizottságot az előterjesztés megtárgyalására, valamint a véleményezési szakasz lezárásáról szóló határozati javaslat elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ……/2025. (VI.16.) határozata az Erzsébetváros Településképvédelmi Rendeletéről szóló 25/2017. (X.09.) önkormányzati rendelet (ETKR) módosítási eljárása során beérkezett vélemények elfogadása ügyében**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 66. § (7) bekezdésében kapott felhatalmazás alapján úgy dönt, hogy az Erzsébetváros Településképvédelmi Rendeletéről szóló 25/2017. (X.09.) önkormányzati rendelet módosítási eljárás véleményezési szakaszának lezárásához a határozati javaslat mellékletét képező véleményezésre jogosult szervek

1. a Duna-Ipoly Nemzeti Park Igazgatósága - mint az illetékes nemzeti park igazgatósága - 2025. május 27-én kelt, DINPI/3220-1/2025. számú véleményét,
2. a Nemzeti Média- és Hírközlési Hatóság Hírközlés-felügyeleti Igazgatóság Építményengedélyezési Osztály 2025. május 28-án kelt, K/12397-2/2025.számú véleményét,
3. Budapest Főváros Kormányhivatala Állami Főépítész, mint az állami főépítész hatáskörében eljáró fővárosi kormányhivatal 2025.05.23-án kelt, BP/1701/00281-2/2025 számú véleményét, valamint
4. a Honvédelmi Minisztérium Hatósági Főosztálya - mint honvédelemi szakhatóság a honvédelmi és katonai rendeltetésű terület érintettsége esetén - 2025. 05. 15.-én kelt, 6779-2/2025/h számú véleményét

elfogadja.

**Felelős:** Niedermüller Péter polgármester

**Határidő:** 2025. június 16.

**2.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …./2025. (VI.16.) határozata az Erzsébetváros Településképvédelmi Rendeletéről szóló 25/2017. (X.09.) önkormányzati rendelet (ETKR) módosítására irányuló** **véleményezési szakasz lezárása** **ügyében**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy Budapest Főváros VII. kerület Erzsébetváros Önkormányzata Képviselő-testületének Erzsébetváros Településképvédelmi Rendeletéről szóló 25/2017 (X.09.) rendelete módosítására irányuló **véleményezési szakasz lezárása ügyében készült főépítészi véleményt elfogadja, és tudomásul veszi, hogy partnerségi vélemény nem érkezett.**

**Felelős:** Niedermüller Péter polgármester

**Határidő:** 2025. június 16.

Budapest, 2025. június 3.

dr. Veninger Gyula Nándor

irodavezető

**Az 1. határozati javaslat mellékletei:**

1. melléklet: DINPI/3220-1/2025

2. melléklet: NMHH\_BudapestVII\_TKRvéleményezés-hiteles

3. melléklet: 281-2-2025\_VII. ker. TKR módosítás\_vélemény\_aláírt

4. melléklet: 6779\_2025\_Honvédelmi Minisztérium Hatósági Főosztály

**Az Előterjesztés mellékletei:**

1. melléklet Főépítészi feljegyzés ETKR partnerség lezárásáról\_2025

2. melléklet Honlapról print screen

3. melléklet E-tér print screen

4. melléklet Partnerségi tájékoztatás\_véleményezési szakasz\_ETKR

5. melléklet Meghívó\_lakossági fórum\_2025\_EÉSZ\_ETKR\_2025.04.30-05.08.

6. melléklet Lakossági fórum jegyzőkönyv\_2025\_05\_07\_ETKR