|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. június 16 - ai rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Nonprofit Zrt., mint ajánlatkérő a „Budapest, VII. kerület, Szövetség utca 15.  (hrsz.: 33614) szám alatti épületen napelemes rendszer kiépítése” tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az EVIN Nonprofit Zrt. vezetésével az EVIN Nonprofit Zrt. (a továbbiakban: Társaság), Budapest Főváros VII. kerület Erzsébetváros Önkormányzata (a továbbiakban Önkormányzat), az Erzsébetvárosi Piacüzemeltetési Kft. (a továbbiakban Piacüzemeltetési Kft.) és a DDRIÜ Dél-Dunántúli Regionális Innovációs Ügynökség Nonprofit Kft. alkotta konzorcium (a továbbiakban: Konzorcium) korábban sikeresen pályázott a 2020-3.1.4-ZFR-EKM-2020-00012 azonosítószámú „Energiaközösség létrehozása és működtetése Erzsébetvárosban” c. projekt (a továbbiakban Projekt) megvalósítására.

A Projekt 2021. áprilisi indulása után szükségessé vált a Projekt módosítása, ezért a Társaság a konzorciumi tagok költségvetését is érintő módosítási kérelmet nyújtott be a Projekt Irányító Hatósága felé 2023. január 30. napján *(az előterjesztés 4. melléklete)* és 2024. április 10. napján *(az előterjesztés 5. melléklete),* melyre tekintettel az Önkormányzat és a Társaság 2025. április 10. napján Támogatási szerződést kötött az elmaradt projektelemek időben történő megvalósíthatósága érdekében (*az előterjesztés 1. melléklete*).

A Támogatói Okirat 1. számú módosítása 2025. április 26-án aláírásra került (*az előterjesztés 2. melléklete*), így az eddig meg nem valósult projektelemek megvalósíthatóvá váltak.

A Támogatási szerződésben és a Támogatói Okirat 1. számú módosításában szereplő beruházások közül az „Erzsébetvárosi energiaközösség - Budapest, VII. kerület, Szövetség utca 15. (hrsz.: 33614) szám alatti épületen napelemes rendszer kiépítése” tárgyú projektelem kivitelezését biztosító vállalkozási szerződés megkötése érdekében közbeszerzési eljárás lefolytatására van szükség. A nemzeti, Kbt. 115. § szerinti nyílt közbeszerzési eljárás megindításához szükséges dokumentumokat a határozati javaslat mellékletei tartalmazzák. Az eljárás becsült értéke nettó 7.169.600, -Ft. A tárgyi közbeszerzés szerepel a Társaság 2025. évi aktuális közbeszerzési tervében (*az előterjesztés 3. melléklete*).

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII. 11.) számú Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak…”*

Fentiek alapján kérjük *„Erzsébetvárosi energiaközösség - Budapest, VII. kerület, Szövetség utca 15. (hrsz.: 33614) szám alatti épületen napelemes rendszer kiépítése”* tárgyú közbeszerzési eljárás Társaságunk által történő megindításának jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …./2025. (VI.16.) határozata az EVIN Nonprofit Zrt. ajánlatkérő részére az *„Erzsébetvárosi energiaközösség - Budapest, VII. kerület, Szövetség utca 15. (hrsz.: 33614) szám alatti épületen napelemes rendszer kiépítése”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett *„Erzsébetvárosi energiaközösség - Budapest, VII. kerület, Szövetség utca 15. (hrsz.: 33614) szám alatti épületen napelemes rendszer kiépítése”* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit Zrt.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** 2025. június 16.

Budapest, 2025. június 4.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés mellékletek:

1. melléklet – Támogatási szerződés Energiaközösség Erzsébetvárosban
2. melléklet – Támogatói okirat 1. számú módosítása 2020-3.1.4-ZFR-EKM-2020-00012
3. melléklet – EVIN Nonprofit Zrt. 2025. évi aktuális közbeszerzési terve
4. melléklet – Módosítási kérelem 2023
5. melléklet – Módosítási kérelem 2024
6. melléklet – Támogatói Okirat

Határozati javaslat mellékletek:

1. melléklet – Ajánlati felhívás Energiaközösség - Szövetség u. 15.

2. melléklet – Közbeszerzési dokumentum Energiaközösség - Szövetség u. 15.

3. melléklet – Szerződéstervezet Energiaközösség - Szövetség u. 15.

4. melléklet – Műszaki leírás Energiaközösség - Szövetség u. 15.

5. melléklet – Árazatlan költségvetés Energiaközösség - Szövetség u. 15.