|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Nonprofit Kft.  ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. június 16 - ai rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntésre a Budapest VII. kerület, Akácfa u. 42-48. szám alatti udvari és galériaszinti közös használatú területek alkalmi gasztrokulturális rendezvények céljára történő használati megállapodás megkötése tárgyában |

**Készítette:**

Péderi Tamás

Erzsébetvárosi Piacüzemeltetési Nonprofit Kft.  ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Brand Passion Group Korlátolt Felelősségű Társaság (székhely:  1085 Budapest, Somogyi Béla utca 21. Ü.3.ajtó.; Cg. 01-09-402926; adószám: 32018934-2-42 – 1. sz. melléklet) gasztronómiai fesztivált szeretne megvalósítani Erzsébetvárosban. A rendezvény fő célja más régiók vagy országok gasztronómiájának bemutatása, amelyhez kapcsolódóan workshopokat és kulturális programokat is szeretne a cég párosítani (2. sz. melléklet).

A tervezett programok helyszíne elsősorban a Klauzál Téri Vásárcsarnok galériáján található közös használatú terület egy része és esetlegesen a Klauzál Téri Vásárcsarnok átjáró udvara (1072 Budapest, Klauzál tér 11.).

A megállapodás határozott időre szól: 2025. szeptember 1. és november 30. napja között, előre egyeztetett módon havonta legfeljebb 1 hétvégén kerülne megrendezésre a rendezvény.

Az Önkormányzat a csatolt Használati megállapodás 3.1. pontja alapján jogosult a hasznosítási jogot, ill. annnak bármelyik elemét harmadik személyek részére a Társasház további bármiféle engedélye és hozzájárulása nélkül átengedni (3. sz. melléklet).

Az Önkormányzat a csatolt használati megállapodás 3.3 pontja alapján: A Használattal Érintett Területeket az Önkormányzat jogosult maga használni, hasznosítani, azokat a Társasház hozzájárulása nélkül harmadik személyek használatába adni, különösen ideértve a Vásárcsarnoknak a Társasház főbejáratán ill. udvarán való gyalogos megközelítést is.

A Brand Passion Group a fenti projekt megvalósítása érdekében használati szerződés megkötését kezdeményezte a Klauzál Téri Vásárcsarnok átjáró udvarán és a Klauzál Téri Vásárcsarnok galériájának közös használatú területén elhelyezkedő együttesen és egyidejűleg legfeljebb 400 m2 alapterületű részre vonatkozóan.

A használati díj mértékére a 954/2020. (XII.16.) polgármesteri határozatban rögzítettek alapján a Klauzál Téri Vásárcsarnok a galériaszinti és átjáró udvarán közös használatú részen 200,- Ft+ÁFA/ m2/nap összeget javasolunk.

A Budapest Főváros VII. Kerület Erzsébetváros Önkormányzatának tulajdonában lévő piacokról szóló, Budapest Főváros VII. Kerület Erzsébetváros Önkormánazat Képviselő-testületének 9/2015. (III.31.) önkormányzati rendelete 1. § (2) bekezdése szerint „*A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2025. (VI.16.) határozata a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Nonprofit Kft. mint Üzemeltető, és a Brand Passion Group Kft. mint Használó közötti, a Klauzál Téri Vásárcsarnok galériájának és átjáró udvarának (Klauzál tér 11.) közös használatú részére vonatkozó használati megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Nonprofit Kft. mint Üzemeltető, és Brand Passion Group Korlátolt Felelősségű Társaság (székhely:  1085 Budapest, Somogyi Béla utca 21. Ü.3.ajtó.; cégjegyzékszám: Cg. 01-09-402926; adószám: 32018934-2-42; képviseli: Erdei Jánosné ügyvezető) mint Használó közötti, a Budapest VII. kerület, Klauzál tér 11. (hrsz.: 34306/1) Társasház udvarán és a Klauzál Téri Vásárcsarnok galériájának és átjáró udvarának közös használatú területén elhelyezkedő rész használatára vonatkozó megállapodás megkötéséhez az alábbi tartalmi elemekkel:

* a használat célja: gasztrokulturális fesztivál megvalósítása
* a használat időpontja: 2025. szeptember 1. és november 30. napja közötti időszakban havonta legfeljebb 1 hétvége
* a használat terjedelme: a Budapest VII. kerület, Klauzál tér 11. (hrsz.: 34306/1) Társasház udvarán és a Klauzál Téri Vásárcsarnok galériájának és átjáró udvarának közös használatú területén egyszerre legfeljebb 400 m2 alapterületű rész
* a használati díj mértéke a 954/2020. (XII.16.) polgármesteri határozat alapján a Klauzál Téri Vásárcsarnok átjáró udvarán és a Klauzál Téri Vásárcsarnok galériájának közös használatú részén 200,- Ft+ ÁFA/m2/ nap

**Felelős:** Niedermüller Péter polgármester

**Határidő:** 2025. június 30.

Mellékletek:

* 1. sz. melléklet: cégkivonat
* 2. sz. melléklet: ajánlati levél és prezentáció
* 3. sz. melléklet: használati megállapodás a Klauzál tér 11. társasházzal

Budapest, 2025. június 3.

Péderi Tamás

Erzsébetvárosi Piacüzemeltetési Nonprofit Kft. ügyvezetője