|  |
| --- |
| **Budapest Főváros VII. kerület Erzsébetváros Önkormányzata**  **FIDESZ-KDNP frakció** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. június 16 - ai rendes**

**ülésére**

|  |  |
| --- | --- |
| **Tárgy:** | Javaslat támogatás megadására kizárólagos várakozóhelyek kijelöléséhez a házi gyermekorvosi rendelők előtt – Akácfa utca 62. és Vörösmarty utca 14. szám alatt |

**Készítette:**

Benedek Zsolt

FIDESZ-KDNP frakcióvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A 1073 Budapest, Akácfa utca 62. szám, valamint a 1074 Budapest, Vörösmarty utca 14. szám alatti házi gyermekorvosi rendelőkben évtizedek óta közfeladatot ellátó gyermekorvosok végzik munkájukat. A rendelőket működtető TAO Kft. (székhely: 1073 Budapest, Akácfa u. 62., cégjegyzékszám: 01-09-066266, adószám: 10341339-1-42) több fórumon kezdeményezte, hogy a rendelők közvetlen közelében, a rendelési idő alatt kizárólagos használatú várakozóhely kerüljön kijelölésre, „Várakozni tilos 8.00–20.00 között, kivéve egészségügyi szolgálat” kiegészítő táblával.

A Budapest Főváros Önkormányzata Közgyűlésének a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) rendelete (a továbbiakban: Rendelet) 36. § alapján:

„*36. § (1) Kizárólagos használatú várakozóhelyek kérelemre külön jogszabályban meghatározott szervek (a továbbiakban: kedvezményezett) épületeinél, legfeljebb azok homlokzatának hosszában jelölhetőek ki.*

*(2) A kizárólagos használatú várakozóhelyek létesítésére szóló hozzájárulást a tulajdonos önkormányzat egyetértése alapján az út forgalomtechnikai kezelője adja ki.”*

A hozzájárulás kiadására a a Budapest Közút Zrt. jogosult.

A Rendelet 37. §-a értelmében:

*„37. § (1) A védett övezetben és a várakozási övezetben létesített kizárólagos használatú várakozóhelyekért a kedvezményezett a tulajdonos önkormányzat részére - az*[*(5) bekezdés*](https://or.njt.hu/eli/735638/r/2010/30#SZ37@BE5)*ben meghatározott kivételekkel - várakozási megváltási díjat köteles fizetni az alábbiak szerint:*

*a) a védett övezetekben lévő kizárólagos használatú várakozóhelyek éves megváltási díja várakozóhelyenként a védett övezeti alapdíj kettőezerötszázszorosa;*

***b) a várakozási övezetben a kizárólagos használatú várakozóhelyek éves megváltási díja várakozóhelyenként az adott területre érvényes egyórai várakozási díj és a kizárólagos használatú várakozóhely napi üzemidő szorzatának kettőszázötvenszerese.”***

A megváltási díj megállapítása és az engedélyezés tárgyában Budapest Főváros VII. kerület Erzsébetváros Önkormányzata Pénzügyi és Kerületfejlesztési Bizottsága jogosult dönteni.

A Budapest Közút Zrt. 2025 tavaszán előzetesen jelezte, hogy a fenti igény szakmailag támogatható, és a szükséges forgalomtechnikai eszközök kihelyezését elvégzik, amennyiben az Önkormányzat elvi támogatását kifejezi.

A jelen ügyben a Tisztelt Bizottság a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) rendelet 5. § (1) bekezdése alapján jogosult dönteni.

Fentiek alapján javasoljuk, hogy a Pénzügyi és Kerületfejlesztési Bizottság nyilvánítsa ki támogatását a kezdeményezés iránt, és a TAO Kft. kérelme alapján járjon el az eljárás lefolytatására vonatkozóan.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2025. (VI.16.) határozata a 1073 Budapest, Akácfa utca 62. és a 1074 Budapest, Vörösmarty utca 14. szám alatti házi gyermekorvosi rendelők kizárólagos várakozóhely kijelölésének támogatásáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. a Budapest Főváros Önkormányzata Közgyűlésének a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet 36.§ (2) bekezdése alapján egyetértését adja a 1073 Budapest, Akácfa utca 62. és a 1074 Budapest, Vörösmarty utca 14. szám előtti 1-1 db parkolóhely TAO Kft. (székhely: 1073 Budapest, Akácfa u. 62., cégjegyzékszám: 01-09-066266, adószám: 10341339-1-42) általi kizárólagos használatához határozatlan időre vonatkozóan.
2. hozzájárulását adja ahhoz, hogy a forgalomtechnikai kezelő (Budapest Közút Zrt.) elvégezze a szükséges forgalomtechnikai eszközök kihelyezését a „Várakozni tilos 8.00–20.00 között, kivéve egészségügyi szolgálat” kiegészítő táblával.

**Felelős:** Niedermüller Péter polgármester

**Határidő:** 2025. június 17.

Budapest, 2025. június 4.

Benedek Zsolt dr. Kosztolányi Dénes dr. Molnár Dominik Ripka András

frakcióvezető képviselő képviselő képviselő